ทบ.ต้อนรับทหารใหม่ ผลัด 2/2562 ยกมาตรฐานตามแนวทางพระราชทาน พลทหารต้นแบบ
พ.อ.หญิง ศิริจันทร์ งาทอง รองโฆษกกองทัพบก, กล่าวว่า ชายไทยที่ได้รับการคัดเลือกให้เป็นทหารกองประจำการ ผลัดที่ 2/2562 ให้ไปรายงานตัวเพื่อเข้าประจำการในหน่วยทหาร ตามหมายนัดเข้ารับราชการทหาร (แบบ สด.40) ซึ่งได้ระบุ วันเวลาและสถานที่ พร้อมนำเอกสารส่วนบุคคล อาทิ ทะเบียนบ้าน บัตรประชาชน เอกสารแสดงคุณวุฒิการศึกษา และใบรับรองผลการตรวจเลือก (แบบ สด.43) ไปด้วย ทั้งนี้ หากมีปัญหาขัดข้องหรือเหตุสุดวิสัยที่เป็นข้อจำกัดในการเข้ารายงานตัว ขอให้แจ้งต่อเจ้าหน้าที่สัสดีเขต/อำเภอ/จังหวัด โดยทันที สำหรับสถานที่รายงานตัวตามนัดหมาย ได้แก่ ที่ว่าการเขต/อำเภอ ศาลากลางจังหวัด จากนั้นจะเข้าสู่ขั้นตอนการส่งทหารกองประจำการเดินทางไปยังมณฑลทหารบก และเข้ารับประจำการ ณ หน่วยฝึกทหารใหม่ ซึ่งขณะนี้ได้เตรียมความพร้อมรองรับการเข้าประจำการไว้ในทุกด้านทั้งอาคาร สถานที่ บุคลากร ระบบการบริหารจัดการ พร้อมดูแลสมาชิกใหม่ของกองทัพให้มีความสมบูรณ์ที่สุด,ทั้งนี้ ,ในการฝึกทหารใหม่ในเดือน พ.ย. 2562 กองทัพบกมีการปรับหลักสูตรการฝึกและโครงสร้างหน่วยฝึกทหารใหม่ ตามแนวทางพระราชทาน พลทหารต้นแบบ รวมทั้งการดำเนินนโยบายเร่งด่วนที่ พล.อ.อภิรัชต์ คงสมพงษ์ ผบ.ทบ.ได้มอบไว้คือ การพัฒนาศักยภาพ กำลังพลต้นน้ำ, และการส่งเสริมความสามารถพิเศษหรือทักษะความชำนาญเฉพาะด้านให้กับทหารกองประจำการ ได้มีโอกาสพัฒนาและมีความเชี่ยวชาญยิ่งขึ้น ส่วนการดูแลและพัฒนาทหารกองประจำการในมิติต่างๆ ยังเป็นไปตามนโยบายของ ผู้บัญชาการทหารบก ที่กำหนดให้ปี 2563 เป็นปีแห่งการพัฒนาบุคลากร อีกด้วย,นอกจากนี้ หน่วยทหารของกองทัพบกทั่วประเทศยังคงจัดกิจกรรม เปิดค่ายทหารและหน่วยฝึกทหารใหม่ ให้ครอบครัวและญาติได้เยี่ยมชม ตั้งแต่วันแรกที่ทหารมาถึงหน่วยฝึก เพื่อให้ครอบครัวและญาติได้สัมผัสถึงความเป็นอยู่ของบุตรหลาน ทำความรู้จักกับผู้บังคับหน่วยและบุคลากรทุกระดับชั้น พร้อมกับได้เห็นลักษณะที่พักอาศัย สถานที่ฝึก โรงประกอบเลี้ยง สถานที่ออกกำลังกาย สถานที่สันทนาการ ระบบการรักษาพยาบาล ได้รับทราบถึงกระบวนการฝึกทหาร การศึกษาต่อระหว่างประจำการ การฝึกอาชีพเสริม ความก้าวหน้าในการบรรจุเข้ารับราชการทหาร รวมทั้งสิทธิและสวัสดิการของทหารกองประจำการอย่างครบถ้วน โดยค่ายทหารจะอำนวยความสะดวกให้กับญาติและครอบครัวที่ร่วมกิจกรรมอย่างเต็มที่,กองทัพบก ขอต้อนรับทหารใหม่ทุกนายที่จะเข้ามาเป็นส่วนหนึ่งของกองทัพ และขอให้มั่นใจว่าหน่วยทหารได้เตรียมการในทุกด้านเพื่อดูแล ฝึกฝน และเสริมสร้างให้ทหารกองประจำการได้นำศักยภาพตนเองสู่การปฏิบัติงานในทุกบทบาท ทุกหน้าที่ และทุกภารกิจ เป็นบทพิสูจน์ถึงการดำรงอยู่ในกองทัพอย่างมีเกียรติ เข้มแข็งทั้งกายใจ มีจิตอาสา พร้อมปฏิบัติงานด้านความมั่นคงในฐานะทหารของชาติ อย่างดีที่สุด
กองทัพบก ต้อนรับทหารใหม่ ผลัดที่ 2/2562 ปรับหลักสูตรการฝึกตามแนวทางพระราชทาน พลทหารต้นแบบ พร้อมเปิดให้ครอบครัวและญาติสัมผัสถึงความเป็นอยู่ของบุตรหลาน
กองทัพบก,ทหารใหม่,เกณฑ์ทหาร,ทบ.,พลทหารต้นแบบ